தாயின் கருணை. என்ன நம்பிக்கை! நாளைக்கு அம்மனுக்குக் கொடை. நாளைக்கு இவ்வளவு நேரத்தில் இங்கு எப்படியிருக்கும்! இந்த மௌன சுகம் மருந்திற்காவது கிடைக்குமா? என் கண்கள் இருட்டில் அசட்டையாகத் துழாவுகின்றன. கோயில் வாசலில் இரண்டு ஆட்டுக் கிடா. பெரியண்ணத் தேவருடையவைதான்... அம்மனுக்கு வளர்த்து விடப்பட்டவை. வாழ்வு நாளை வரைதான் என்று அவற்றிற்குத் தெரியுமா? சித்திரபுத்திரன் மாதிரி எனக்குத் தெரியும்.